  Туспуктэм: Ижкар администрацилэн пресс-службаез Майя Бывальцева Ижысь Устинов ёросын пиналъёсты сюресъёс вылын кышкытлыкъёслэсь утёнъя «Дорога жизни» мерлыко ӵектосэз улонэ пыӵатыны кутскизы. Со карысь егитъёслэн парламентсылэн ёзчиезлэн Лев Ракиталэн кичӧлтонэз, ивортӥз кар администарцилэн пресс-службаез. Ӵектос улсын егитъёс карысь школаос но нылпи садъёс котырысь сюресэз пыдын выжон инытос азьын сак луыны куронъёсын трафарет пыр гожтэмъёс лэсьто. Сыӵе уж мукет улосвылъёсын но нуо, ГИБДД-ысь ӧнерчиос верамъя, солэн пайдалыкез вань: гожтэмъёс пыдын мынӥсьёслэсь саклыксэс кыско, кышкыттэмлык сярысь сюлмаськыто. «Убедись в безопасности», «Отвлекись от телефона», «Слезь с велосипеда» гожтэмъёс 53, 54, 77 номеро школаос вӧзын вань ни. Тодэ вайытом, 2022-т арын гужем Ижкарын 10 сюрс пала пиналъёс школа лагерьёсын шутэтскозы.  Тегъёс: Удмуртия пиналъёс кышкыттэмлык сюресъёс Ижкар  